Call of Duty

A Call of Duty (röviden CoD) egy belső nézetes lövöldözős videójáték-sorozat.

A legtöbb rész a második világháborúban, a hidegháborúban, a modern időkben és a jövőben játszódik.

Tulajdonosa és kiadója az Activision. Az Aspyr Media kizárólag Mac OS X-re adta ki. A legtöbb részt az Infinity Ward, a Treyarch és a Sledgehammer Games fejlesztette.

Legutóbbi része a Call of Duty: Modern Warfare II, ami 2022. október 28-án jelent meg.

Főbb részek

Történelmi

Call of Duty 

A Call of Duty-t az Infinity Ward fejlesztette és 2003. október 29-én adták ki. 2004 szeptemberében az Activision kiadta a Call of Duty: United Offensive kiegészítőt, amit a Gray Matter Interactive a Pi Studios hozzájárulásával fejlesztett. A második világháborúban játszódik, a játékos a küldetések szerint amerikai, brit és szovjet katonát irányíthat. Konzolos változata a Call of Duty: Finest Hour, mely GameCube-ra, Xboxra és PlayStation 2-re jelent meg.

Call of Duty 2 

A Call of Duty 2 az előző részhez hasonlóan a második világháborúban játszódik, és a játékos ugyanazon hadseregek katonáiként játszhat. Az Infinity Ward által fejlesztett játékot PC-re 2005. október 25-én adták ki. Konzolos változata a Call of Duty 2: Big Red One, mely GameCube-ra, Xboxra és PlayStation 2-re jelent meg.

Call of Duty 3 

A Call of Duty 3 volt az első rész, melyet nem az Infinity Ward, hanem a Treyarch fejlesztett. Egyben ez volt az első rész, amit nem adtak ki PC-re, kizárólag konzolokra (PlayStation 2, PlayStation 3, Wii, Xbox, és Xbox 360). PlayStation Portable-re Call of Duty: Roads to Victory néven jelent meg.

Call of Duty: World at War 

A Call of Duty: World at War az ötödik Call of Duty rész. 2008. november 11-én adták ki, a Treyarch fejlesztette. A történet a második világháborúban játszódik, bemutatja a Vörös Hadsereg harcait Berlinig és az amerikaiak csatáit a csendes-óceáni hadszíntéren.

Call of Duty: Black Ops 

A Call of Duty: Black Ops eddig az egyetlen, ami a hidegháborúban és a vietnámi háborúban játszódik. A Black Ops a sorozat hetedik része. A Treyarch fejlesztette és 2010. november 9-én adták ki. Ebben van a legtöbb küldetés, a főszereplő 1961 és 1968 közötti „visszaemlékezéseiből” áll.

Call of Duty: Black Ops 2
A Call of Duty: Black Ops 2 az előző részhez képest modernebb környezetben játszódik, a történet Woods, Mason és fia, David szemszögéből tapasztalható meg, fejezetről fejezetre váltakozva Woods visszaemlékezései és egy 2025-ben zajló modern háború között. A Treyarch fejlesztette, 2012. november 9-én jelent meg.

Modern Warfare-sorozat

Call of Duty 4: Modern Warfare 

A Call of Duty 4: Modern Warfare a sorozat negyedik játéka, és az első, ami nem a második világháborúban, hanem 2011-ben játszódik. Az Infinity Ward fejlesztette, 2007. november 7-én adták ki. A játékos a brit Special Air Service katonáit és egy amerikai tengerészgyalogost irányíthat.

Call of Duty: Modern Warfare 2 

A Call of Duty: Modern Warfare 2 a hatodik Call of Duty-rész. Öt évvel a Modern Warfare után, 2016-ban játszódik. Fejlesztője az Infinity Ward, 2009. november 10-én adták ki. Visszatér benne néhány, az előző részben megismert karakter, például Captain Price és „Soap” MacTavish.

Call of Duty: Modern Warfare 3 

A Call of Duty: Modern Warfare 3 a sorozat nyolcadik játéka, melyet 2011. november 8-án adott ki az Activision. Az Infinity Ward fejlesztette a Sledgehammer Games és a Raven Software közreműködésével. A cselekmény közvetlenül a Modern Warfare 2 után játszódik.

Call of Duty: Modern Warfare 2019

A Call of Duty: Modern Warfare 2019 2019 október 15-én jelent meg, és egy teljesen új univerzumban játszódik. A játék egy reboot.

Időrend És Platform 
A főbb részek kiadásának időrendje és platformja:

További információk 

Hivatalos Call of Duty honlap
Call of Duty wiki
Activision
Infinity Ward
Treyarch
Sledgehammer Games

Call of Duty